b'\n_START_ARTICLE_\nDihalni aparat\n_START_PARAGRAPH_\nIzolirni dihalni aparat (ali s kratico IDA) je aparat za za\xc5\xa1\xc4\x8dito dihalnih organov na stisnjen (komprimiran) zrak. Ustvarja okoli\xc5\xa1\xc4\x8dine, ki zelo ustrezajo dihanju (najblji\xc5\xbeje naravnemu dihanju), vendar imajo dihalni aparati zaradi odprtega pretoka zraka v aparatu kratko za\xc5\xa1\xc4\x8ditno delovanje (do 60 minut), kar odreja njihovo uporabo. Namenjeni so za posredovanja, ki trajajo kratek \xc4\x8das in sicer zaradi bli\xc5\xbeine ne\xc5\xa1kodljivega ozra\xc4\x8dja, ali pa za posredovanja, kjer drugi dejavniki omejujejo \xc4\x8das trajanja posredovanja (visoka temperatura). Spadajo v skupino izolirnih dihalnih aparatov, ki uporabnike popolnoma osamijo od zunanjega ozra\xc4\x8dja, ki je \xc5\xa1kodljivo zaradi vsebnosti plinov ali pomanjkanja kisika. Aparati so dihalni za\xc5\xa1\xc4\x8ditni aparati brez regeneracije - obnove izdihanega zraka. Najve\xc4\x8d se uporabljajo v gasilstvu, potaplja\xc5\xa1tvu, v kemi\xc4\x8dni in drugod v industriji, na letali\xc5\xa1\xc4\x8dih, v komunalnih slu\xc5\xbebah, vojski in drugod. Aparati so preprosto oblikovani, oprema in vzdr\xc5\xbeevanje nista zahtevna, enostavna je njihova uporaba. Zaradi konstrukcijske "enostavnosti" obstaja razmeroma malo izvedb, ki se med seboj razlikujejo samo v podrobnostih.\n_START_SECTION_\nSestavni deli aparata\n_START_PARAGRAPH_\n1-nosilno ogrodje z naramnicami in trebu\xc5\xa1nim pasom 2-tla\xc4\x8dna posoda (jeklenka) za zrak z ventilom 3-reducirni ventil 4-varnostni ventil 5-varnostna pi\xc5\xa1\xc4\x8dal 6-visokotla\xc4\x8dni vod z manometrom 7-srednjetla\xc4\x8dni vod - zra\xc4\x8dni vod 8-plju\xc4\x8dni avtomat 9-za\xc5\xa1\xc4\x8ditna maska\n_START_SECTION_\nNosilno ogrodje z naramnicami in trebu\xc5\xa1nim pasom\n_START_PARAGRAPH_\nNosilna ogrodja so izdelana iz lahkih kovin plo\xc4\x8devine in obarvane z za\xc5\xa1\xc4\x8ditno barvo ali ne, \xc4\x8de so izdelana iz nerjave\xc4\x8dih materialov. Novej\xc5\xa1e so iz lahkih umetnih mas, oblike in podlo\xc5\xbeene tako, da se lep\xc5\xa1e prilagajajo hrbtu re\xc5\xa1evalca-uporabnika. Opremljena so z nosilci za pritrditev delov aparata (reducirni ventil), tra\xc4\x8dno spono, ki omogo\xc4\x8da hitro in enostavno pritrditev jeklenke. Nosilne vezi, naramnice in trebu\xc5\xa1ni pas so izdelani iz trevira-umetnih tkanin.\n_START_SECTION_\nTla\xc4\x8dna posoda z ventilom - jeklenka\n_START_PARAGRAPH_\nTla\xc4\x8dna posoda z ventilom (v nadaljevanju jeklenka) predstavlja blok aparata. Izdelane so iz kakovostnega jekla, novej\xc5\xa1e-ultra lahke pa iz umetnih vlaken._NEWLINE_Jeklenke so ovalne oblike z grlom, kjer je privit ventil. Poznamo ve\xc4\x8d velikosti jeklenk 4L-200Bar, 6L-300Bar, 6.8L-300Bar Ventil jeklenke je namenjen za odpiranje ali zapiranje zraka v jeklenki. Ventila jeklenke ne smemo zapirati na silo!\n_START_SECTION_\nReducirni ventil\n_START_PARAGRAPH_\nReducirni ventil je naprava za zmanj\xc5\xa1anje tlaka zraka, ki priteka iz jeklenke, ne glede na tlak v njej, na konstanten srednji tlak od 5.5 do 8barov, odvisno od nastavitve ventila. Reducirni ventil je tovarni\xc5\xa1ko plombiran.\n_START_SECTION_\nVarnostna pi\xc5\xa1\xc4\x8dal\n_START_PARAGRAPH_\nAparati so opremljeni z zvo\xc4\x8dno signalno varnostno pi\xc5\xa1\xc4\x8daljo. Kakor hitro se tlak v jeklenki zmanj\xc5\xa1a na 55 Barov, se aktivira-oglasi varnostna pi\xc5\xa1\xc4\x8dal, ki opozarja nosilca dihalnega aparata, da mora zapustiti nevarno obmo\xc4\x8dje v \xc4\x8dim kraj\xc5\xa1em mo\xc5\xbenem \xc4\x8dasu.\n_START_SECTION_\nVisokotla\xc4\x8dni vod z manometrom\n_START_PARAGRAPH_\nMerilec koli\xc4\x8dine zraka v jeklenki sestavlja visokotla\xc4\x8dni vod z manometrom. Manometer je namenjen za od\xc4\x8ditavanje tlaka zraka v jeklenki v vsakem trenutku uporabe aparata. Visokotla\xc4\x8dna cev spaja jeklenko oziroma ventil jeklenke z manometrom. Zrak iz jeklenke k manometru ne te\xc4\x8de skozi reducirni ventil.\n_START_SECTION_\nSrednjetla\xc4\x8dni vod -zra\xc4\x8dni vod\n_START_PARAGRAPH_\nPretok zraka iz jeklenke do re\xc5\xa1evalca poteka po srednjetla\xc4\x8dnem vodu-zra\xc4\x8dnem vodu. Ta je izdelan iz gibljive armirane gumijaste cevi, opremljene s priklju\xc4\x8dki. Izdelana je lahko iz enega ali dveh delov, ki sta med seboj neprepustno spojena v celoto. Spojnice se spajajo hitro in enostavno (stecko-sistem).\n_START_SECTION_\nPlu\xc4\x8dni avtomat\n_START_PARAGRAPH_\nPlju\xc4\x8dni avtomat je naprava, ki avtomatsko daje-odmerja potrebno koli\xc4\x8dino zraka za dihanje tako pri manj\xc5\xa1em kot pri ve\xc4\x8djem telesnem naporu. Deluje popolnoma avtomatsko, odvisno od potrebne koli\xc4\x8dine zraka za dihanje, zato ima tudi ime "avtomat po potrebi".\n_START_SECTION_\nZa\xc5\xa1\xc4\x8ditna maska\n_START_PARAGRAPH_\nZa\xc5\xa1\xc4\x8ditna dihalna maska za izolirni dihalni aparat s stisnjenim zrakom je predvidena kot priklju\xc4\x8dek na plju\xc4\x8dni avtomat oziroma dihalno cev. Namenjena je za vdihavanje in izdihavanje zraka v sistemu dihanja z izolirnim dihalnim aparatom. Obrazni del maske je zaradi dveh tesnilnih pasov, ki se dobro prilegata obrazu, primeren za vse oblike obraza. Izdelan je iz gume ali silikona. Naglavni pritrdilni pasovi imajo neomejeno mo\xc5\xbenost namestitve za\xc5\xa1\xc4\x8ditne maske, kar omogo\xc4\x8da dobro tesnjenje tako pri pod, kot pri nadtlaku.'